Stilswye, die mes . . . | | INKStilswye, die mes . . . – INK
Titel: Stilswye, die mes . . .
Datum gepubliseer: 15 Maart 2017 Aantal woorde: 126 160 Kere gelees ♥3
. . . wat kele afsny
‘n Donker wolk kom aangerol,
‘n digte massa geheimvol;
deur die geruislose geraas,
kom dit, en die pas verhaas.
In die nabye is daar ‘n poort,
lig skyn daaruit, eie in soort;
‘n koue wasem kom saam,
wat dood se foto omraam.
Uit die storms van stille geraas,
op wind se rug, kom ‘n dwaas;
om vader en vriend te verkrag
terwyl ‘n slang geduldig wag.
Van reën, rooi soos bloed,
vlug ‘n skare voor die voet;
ontneem van hulle bestaan,
kom stilte wat hul verslaan.
Luister na die stille geween,
van gesigte in pyn versteen;
stilte kom, kan jy dit hoor?
dit kom vreugde versmoor.
01/03/2017 © C. du Plessis
Wat ek gesien het (helder oordag, nie in
‘n droom nie) op 1 Maart 2017
Shoe, hierdie is n baie sterk en skerp geskrewe gedig Casper. Goed gedoen.
Amaspoke ‘n sterk gedig oor die vreeslike stilte wat ons ver(s)moor